da en fr da he hbs_lat en da da en da da da da da nb fr da da da da sv da da da da da da da da da da da da da da da en en en da da fr da da da en da da da da da fr tr da da en da da en en da da da da da da da da gd en en da da en da en da nl en da it en en da en da da nb sv da sv az da en en
Kammerjunkere – sprøde og med smag af vanilje - Cute CarbsCute Carbs
27. maj 2013 in ♥ Desserter
Hjemmelavet koldskål og hjemmebagte kammerjunkere er indbegrebet af sommer for mig, og du kan med garanti altid finde enten hjemmelavet koldskål eller koldskål fra Thise i mit køleskab. Og hvis jeg ikke spiser det med søde danske jordbær, banan og flødeskum, så er det selvfølgelig med kammerjunkere, som jeg i år for første gang har bagt selv. Det tager lidt tid at forme de små kammerjunkere, men til gengæld får du de bedste kammerjunkere, det lover jeg.
Med udsigt til nogle solrige dage, tænker jeg, det er meget passende, at jeg deler min supernemme og lækre opskrift på hjemmelavede kammerjunkere med jer. Mine er kammerjunkere er desværre spist for længst, men med sol og sommer i den kommende weekend, må jeg nok få gang i en ny omgang.
Find opskriften på min hjemmelavede koldskål lige her!
✪Flæk vaniljestangen og skrab vaniljekornene ud med en lille kniv og mas vaniljekornene sammen med lidt rørsukker, så vaniljekornene skilles ad
✪ Bland mel, bagepulver, rørsukker og vanilje sammen
✪ Ælt smørret sammen med de tørre ingredienser
✪ Ælt ægget i dejen og til sidst også mælken
✪ Stil dejen på køl i 30 minutter
✪ Del dejen i 8-10 mindre stykker og rul tynde pølser på et meldrysset bord
✪ Skær pølserne i stykker af ca. 1 – 1,5 cm og tril små kugler
✪ Bag ved 180 grader i 15 minutter
✪ Afkøl kammerjunkerne på en rist
Tip! Opbevar kammerjunkerne i en tætsluttende dåse ved stuetemperatur – de kan holde sig i op til to uger.
Er kammerjunkere og koldskål også en af dine sommerfavoritter?
You Might Also Like
Æblekompot med råcreme og et twist af makroner
Crème brûlée – min yndlingsdessert!
Rabarbersirup – nem og lækker opskrift!
Reply Gitte Hansen 27. maj 2013 at 21:26
Uhm sikke en lækker opskrift og godt at du lige minder om at man jo kan bage de lækre små sprøde kammerjunkere selv. Selvfølgelig kan man det. Jeg har endnu min første gang til gode, men med sommer i vente så er der jo en god anledning 🙂
Tak. Nem instruktion og ingredienser man har i køkkenskabene.
Så er det jo bare at komme i gang.
Tak for en skøn blog i øvrigt 🙂
Reply Cecilie 28. maj 2013 at 11:21
Elsker kammerjunkere, men har faktisk aldrig kommet i gang med at bage selv. Må jeg vist i gang med:)
Reply louiogbearnaisen 28. maj 2013 at 20:19
Mmmmm! Hjemmelavede kammerjunkere er mere end fantastisk:) Fordi jeg er doven plejer jeg bare at komme dejen i en sprøjepose og sprøjte den ud til kammerjunkere 😉 Og så bliver der altid tilsat kardemomme 🙂
Men skal helt sikkert prøve din lækre opskrift 😀
Reply Grøn aspargessalat 1. juni 2013 at 19:21
Reply Lisbeth Rønning 25. maj 2014 at 18:32
Glæder mig til at prøve din opskrift.. God sommer
Reply Lea Skovbo Jensen 15. juli 2014 at 18:16
Prøvede en halv portion, mere for at de ikke skulle stå og blive dårlige hvis nu jeg ikke havde fulgt opskriften rigtigt 😉
Jeg studser og mængden af mel…
Kan det være rigtigt at det er 285 g mel? Det virker bare som et underligt tal 🙂
Hvilken type mel brugte du?
Min dej blev meget klistret, selv efter den havde stået i køleskabet. Men jeg bruger også boghvedemel, da jeg ikke kan tåle almindelig mel. Men vil helt klart bruge sprøjtepose næste gang, det var da smart!
Reply Per 3. juli 2018 at 21:31
Hvor ser det lækkert ud.
Har aldrig overvejet at lave dem selv, men det skal hel sikkert prøves nu 🙂
Reply Cute Carbs 6. juli 2018 at 10:25
Det kan virkelig anbefales 🙂
Reply restauranter Fredericia 1. juli 2019 at 17:29
Det er lækkert med gode opskrifter – og så på en klassiker som denne! 😀
Leave a Reply Cancel Reply
Cute Carbs med i spændende Svansø-konkurrence!
Rabarbersaft – sød og syrlig!
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.